b'\n_START_ARTICLE_\nNicergolin\xc4\x83\n_START_PARAGRAPH_\nNicergolina este un alcaloid ob\xc8\x9binut din cornul secarei (Claviceps purpurea) a c\xc4\x83rui molecul\xc4\x83 este alc\xc4\x83tuit\xc4\x83 dintr-un nucleu de acid lisergic hidrogenat \xc8\x99i acid nicotinic. Datorit\xc4\x83 \xc3\xaenrudirii structurale cu dihidroalcaloizii din cornul secarei, nicergolina are acelea\xc8\x99i indica\xc8\x9bii terapeutice \xc8\x99i propriet\xc4\x83\xc8\x9bi farmacologice asem\xc4\x83n\xc4\x83toare cu cele ale dihidroergotoxinei, induc\xc3\xa2nd vasodilata\xc8\x9bie, cre\xc8\x99terea volumului sangvin \xc8\x99i stimularea metabolismului la nivel cerebral \xc8\x99i cre\xc8\x99terea circula\xc8\x9biei \xc3\xaen mu\xc8\x99chi. Efectul vasodilatator se datore\xc8\x99te bloc\xc4\x83rii alfa-adrenergice \xc8\x99i relax\xc4\x83rii directe a musculaturii netede vasculare._NEWLINE_Nicergolina este disponibil\xc4\x83 sub form\xc4\x83 de comprimate pentru administrare oral\xc4\x83 sau sub form\xc4\x83 de publbere pentru preparea de solu\xc8\x9bie injectabil\xc4\x83. Se administreaz\xc4\x83 pe cale oral\xc4\x83, ini\xc8\x9bial 10 mg de trei ori pe zi, apoi ca tratament de \xc3\xaentre\xc8\x9binere 5 mg de trei ori pe zi. La nevoie se poate administra \xc8\x99i injectabil pe cale muscular\xc4\x83, \xc3\xaen doze de 2-4 mg de 1-2 ori pe zi sau ca perfuzie intravenoas\xc4\x83 lent\xc4\x83, \xc3\xaen doze de 4-8 mg \xc3\xaen 250 ml solu\xc8\x9bie salin\xc4\x83 izoton\xc4\x83. Reac\xc8\x9biile adverse pot consta \xc3\xaen: senza\xc8\x9bie de c\xc4\x83ldur\xc4\x83, ame\xc8\x9beli, hipotensiune arterial\xc4\x83 ortostatic\xc4\x83, somnolen\xc8\x9b\xc4\x83 \xc8\x99i, rareori, intoleran\xc8\x9b\xc4\x83 gastric\xc4\x83. Este contraindicat\xc4\x83 bolnavilor cu hipotensiune arterial\xc4\x83 sau celor cu hemoragii acute.'